stanford-oval/wikipedia huggingface dataset:
การปลูกพืชไร้ดิน
ประวัติ

ตัวอย่างของความพยายามในช่วงแรกๆ ที่ปลูกพืชไร้ดิน ก็คือ สวนลอยบาบิโลน เมื่อราว 600 ปีก่อนคริสตกาล และสวยลอยแห่งอัสเต็กซ์ ในช่วงคริสต์ศตวรรษที่ 11
นักวิจัยการปลูกพืชไร้ดินคนแรกๆ ก็คือ จอห์น วูดวาร์ด (John Woodward) ชาวอังกฤษ เมื่อ พ.ศ. 2002 เขาได้ปลูกพืชในน้ำ โดยได้เติมดินลงไปหลายชนิด การปลูกพืชครั้งนั้นเป็นการสาธิตว่า นอกจากน้ำแล้วในโลกเรานั้นมีสสารหลายชนิดที่พืชต้องการ ครั้นเมื่อกลางคริสต์ศตวรรษที่ 19 นักสรีรวิทยาพืช (plant physiologists) ชาวเยอรมัน ชื่อซัคส์ (Sachs) และคนอพ (Knop) ได้ปลูกพืชในสารละลายอย่างง่ายของเกลืออนินทรีย์
เมื่อ พ.ศ. 2472 ศาสตราจารย์ Gericke แห่งมหาวิทยาลัยแคลิฟอร์เนีย ที่เมืองเดวิส ได้สาธิตว่าพืชจะเติบโตโดยไม่ใช้ดิน สามารถเติบโตไปได้จนโตเต็มที่ ครั้งนั้นเขาได้ปลูกมะเขือเทศในน้ำ จนได้ผลขนาดใหญ่อย่างน่าแปลกใจ และเขาได้เทียบคำศัพท์ในภาษากรีก ที่มีความหมายว่า การเกษตร คือ geoponics ซึ่งหมายถึง ศาสตร์แห่งการปลูกพืชโดยใช้ดิน ด้วยเหตุนี้เขาจึง คิดคำใหม่ว่า hydroponics ซึ่งหมายถึง การปลูกพืชในน้ำ จากภาษากรีก hydros (น้ำ) และ ponos (แรงงาน)
| ด ค กเกษตรกรรม |
| --- | --- | --- |
 เทคโนโลยีการเกษตร  พืชกรรมสวน  เกษตรกรรมดิจิทัล 
| อาชีพ |  นักวิชาการเกษตร  วิศวกรเกษตร  ชาวไร่ชาวนา  คนงานเกษตร  |   |
| ทั่วไป |  การเกษตรเข้มข้น การปลูกพืชเข้มข้น  การเลี้ยงสัตว์เข้มข้น  การเลี้ยงหมูเข้มข้น  การเกษตรวงกว้าง  การเลี้ยงสัตว์แบบปล่อย  เกษตรกรรมจักรกล  เกษตรกรรมถาวร  เกษตรกรรมเมือง  เกษตรกรรมไม่มีสัตว์  เกษตรกรรมยั่งยืน  เกษตรพันธสัญญา  เกษตรศาสตร์  เกษตรอินทรีย์  ธุรกิจเกษตร  ฟาร์ม  รายชื่อมหาวิทยาลัยและวิทยาลัยการเกษตร  วนเกษตร  วิทยาศาสตร์การเกษตร  วิศวกรรมเกษตร  สหกรณ์การเกษตร  สัตวบาล  อัตราแลกเนื้อ  |   |
| ประวัติ |  ก่อนประวัติศาสตร์ การปฏิวัติยุคหินใหม่  เกษตรกรรมในมีโซอเมริกา  พืชและสัตว์เลี้ยงของออสโตรนีเซีย  ประวัติศาสตร์โบราณ เกษตรกรรมในอียิปต์โบราณ  เกษตรกรรมในกรีซโบราณ  เกษตรกรรมในโรมโบราณ  หลังสมัยคลาสสิก การปฏิวัติเกษตรกรรมอาหรับ  การแลกเปลี่ยนโคลัมเบียน  ประวัติศาสตร์สมัยใหม่ การปฏิวัติเกษตรกรรมในอังกฤษ  การปฏิวัติเขียว  ประวัติศาสตร์เกษตรอินทรีย์  ระบบเกษตรกรรมพืชเดี่ยว  |   |
| รูปแบบการเกษตร |  การทำฟาร์มขนสัตว์  การแทะเล็ม การเกษตรแปลงสภาพได้  การแทะเล็มแบบหมุนเวียน  การปลูกพืชไร้ดิน  การเพาะเลี้ยงพืชและสัตว์ในน้ำ  การเลี้ยงแกะ  การเลี้ยงโคนม  การเลี้ยงแพะ  การเลี้ยงวัว  การเลี้ยงสัตว์ป่า  การเลี้ยงสัตว์ปีก  การเลี้ยงหมู  ขั้นบันได (งานดิน)  ปศุสัตว์  แมลงอุตสาหกรรม  นา  สวนผลไม้  อะกริวอลเทอิกส์  |   |
| ผลกระทบสิ่งแวดล้อมของเกษตรกรรม |  การขยายตัวทางการเกษตร  มลพิษทางการเกษตร  การบำบัดน้ำเสียทางการเกษตร  การแทะเล็มที่มากเกินไป  ผลกระทบสิ่งแวดล้อมของชลประทาน การสูบน้ำบาดาลที่มากเกินไป  การเปลี่ยนแปลงสภาพภูมิอากาศกับเกษตรกรรม  |   |
| หมวดหมู่ |  เกษตรกรรมแบ่งตามประเทศ  บริษัทเกษตรกรรม  เทคโนโลยีชีวภาพ  ปศุสัตว์  อุตสาหกรรมเนื้อสัตว์  การเลี้ยงสัตว์ปีก  ผลกระทบสิ่งแวดล้อมของเกษตรกรรม  |   |
  หมวดหมู่
การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2564

| --- | --- |

วันที่: 31 ตุลาคม – 12 พฤศจิกายน ค.ศ. 2021 (2021-10-31 – 2021-11-12)
ที่ตั้ง: เอสอีซีเซนเตอร์ กลาสโกว์ ประเทศสกอตแลนด์ สหราชอาณาจักร
พิกัด: 55°51′39″N 4°17′17″W﻿ / ﻿55.86085°N 4.28812°W﻿ / 55.86085; -4.28812
ชื่ออื่น: COP26 (การประชุมกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ) CMP16 (อนุสัญญาเกียวโต) CMA3 (สนธิสัญญาปารีส)
สหราชอาณาจักร และอิตาลี
ประธาน: อาล็อก ชาร์มา
การประชุมก่อนหน้า: การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2561
เว็บไซต์: ukcop26.org 
การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2564 (อังกฤษ: 2021 United Nations Climate Change Conference) หรือรู้จักในชื่อย่อ คอป 26 (COP26) เป็นการประชุมสหประชาชาติว่าด้วยการเปลี่ยนแปลงสภาพภูมิอากาศครั้งที่ 26 จัดขึ้นที่กลาสโกว์ ประเทศสกอตแลนด์ สหราชอาณาจักร ระหว่างวันที่ 31 ตุลาคม ถึง 12 พฤศจิกายน 2021 ภายใต้การนำของอาล็อก ชาร์มา
การประชุมจัดขึ้นที่เอสอีซีเซนเตอร์ในกลาสโกว์ แผนเดิมตั้งใจจะจัดในเดือนพฤศจิกายน 2020 แต่ถูกเลื่อนอีกไปปีเต็มเนื่องจากการแพร่ระบาดของโควิด-19
การเจรจา

การประชุมของผู้นำโลกมีขึ้นเมื่อวันที่ 1 ถึง 2 พฤศจิกายน
เป้าหมายสำคัญของผู้จัดการประชุมอยู่ที่การคุมไม่ให้อุณหภูมิโลกสูงเกิน 1.5 องศาเซลเซียส รวมถึงมีการพูดคุยเกี่ยวกับการลดและเลิกใช้ถ่านหิน รายงานของบีบีซีระบุตัวบุคคลที่อาจเป็นกุญแจสำคัญในการทำข้อตกลงได้แก่ เซี่ย เจินหัว, อายมาน ชาสลี, เชค ฮาซีนา และเตเรซา ริเบรา
ประเทศจีนระบุว่าจะปล่อยคาร์บอนไดออกไซด์สูงสุดก่อนปี 2030 และจะกลายมาเป็นรัฐที่ปล่อยคาร์บอนสุทธิเป็นศูนย์ภายในปี 2060
การเจรจา > การตัดไม้ทำลายป่า

ผู้นำมากกว่า 100 ประเทศซึ่งเป็นเจ้าของผืนป่ามากกว่า 85% ของโลก ได้บรรลุข้อตกลงหยุดการทำลายป่าภายในปี 2030 ที่น่าสนใจคือบรรดาผู้ลงนามเหล่านี้รวมถึงประเทศที่มีปัญหาการทำลายป่า เช่น บราซิล, แคนาดา, สาธารณรัฐประชาธิปไตยคองโก, สหรัฐ, จีน และอินโดนีเซีย
การเจรจา > ถ่านหิน

มีการตั้งข้อตกลงไว้ว่าประเทศแอฟริกาใต้จะได้รับทุนอุดหนุน 8.5 พันล้านดอลลาร์ เพื่อหยุดการพึ่งพาถ่านหินในประเทศ
การเจรจา > มีเทน

สหรัฐและหลายประเทศบรรลุข้อตกลงที่จะหยุดการปล่อยแก๊สมีเทน มากกว่า 80 ประเทศลงนามในคำปฏิญาณมีเทนโลก ยินยอมที่จะลดการปล่อยมีเทนลง 30% ภายในปี 2030 ผู้นำสหรัฐและรัฐยุโรประบุว่าการลดการปล่อยแก๊สมีเทนซึ่งเป็นแก๊สเรือนกระจกสำคัญนั้นจะมีส่วนสำคัญมากต่อการคุมอุณหภูมิโลกไม่ให้สูงเกิน 1.5 องศาเซลเซียส ประเทศที่ปฏิเสธข้อตกลงนี้ได้แก่ ออสเตรเลีย, ชิลี, รัสเซีย, อินเดีย, อิหร่าน และจีนเป็นต้น
การปล้นธนาคารที่นอร์มัล์มสตอร์ย

| การปล้นที่นอร์มัล์มสตอร์ย |
| --- | --- |
อาคารอดีตที่ทำการของเครดิทบังเคนที่นอร์มัล์มสตอร์ย ที่เกิดเหตุ (ปัจจุบันเป็นโรงแรม)
สถานที่: นอร์มัล์มสอตร์ย, สต็อกโฮล์ม, ประเทศสวีเดน
วันที่: 23–28 สิงหาคม 1973
ประเภท: ปล้นธนาคาร, จับตัวประกัน
อาวุธ: Various
เจ็บ: 2
ผู้ก่อเหตุ: ยัน-เอริก โอลส์ซัน
การปล้นที่นอร์มัล์มสตอร์ย (อังกฤษ: Norrmalmstorg robbery) เป็นเหตุปล้นธนาคารและวิกฤตตัวประกัน ที่เป็นที่รู้จักดีในฐานะต้นกำเนิดของกลุ่มอาการสต็อกโฮล์ม เหตุการ์ณเกิดขึ้นที่จัตุรัสนอร์มัล์มสตอร์ยในเมืองสต็อกโฮล์ม ประเทศสวีเดน เมื่อเดือนสิงหาคม 1973 และเป็นเหตุการณ์อาชญากรรมแรกในประเทศสวีเดนที่มีการถ่ายทอดสดทางโทรทัศน์ ผู้ก่อเหตุ ยัน-เอริก โอลส์ซันได้หายตัวไปหลังถูกปล่อยตัวชั่วคราวจากเรือนจำ และไปก่อเหตุปล้นพร้อมทั้งจับตัวประกันสี่คนที่ธนาคารในนอร์มัล์มสตอร์ย ขณะพยายามเจรจา รัฐมนตรีกระทรวงยุติธรรมของสวีเดน เลนนาร์ท เยเยอร์ อนุญาตให้อดีตผู้ร่วมเรือนจำและเพื่อนของโอลส์ซัน คลาร์ก โอลอฟซัน นำตัวจากเรือนจำไปยังธนาคาร ซึ่งถึงแม้ว่าโอลอฟซันจะเป็นอาชญากรมายาวนาน แต่ก็เป็นไปได้ยากที่เขาจะสมรู้ร่วมคิดกับโอลส์ซัน ขณะวิกฤตตัวประกันนั้น ตัวประกันได้เกิดความรู้สึกผูกพันกับผู้ก่อเหตุขึ้นมาและพยายามปกป้องผู้ก่อเหตุถึงแม้ว่าจะถูกข่มขู่ฆ่า ท้ายที่สุด เจ้าหน้าที่ตำรวจบุกเข้าไปในธนาคารพร้อมการโจมตีด้วยแก๊สน้ำตาหลังเกิดเหตุได้ 5 วัน และผู้ก่อเหตุยอมแพ้ต่อเจ้าหน้าที่ โอลส์ซันถูกตัดสินจำคุก 10 ปี ในขณะที่โอลอฟซันถูกพ้นจากข้อกล่าวหาในที่สุด
แหล่งข้อมูลอื่น

Police photo of hostages and captor of Norrmalmstorg robbery
Nils Bejerot: The six day war in Stockholm, New Scientist, 1974 เก็บถาวร 2008-05-05 ที่ เวย์แบ็กแมชชีน
59°20′00″N 18°04′26″E﻿ / ﻿59.3332°N 18.0740°E﻿ / 59.3332; 18.0740
ลัวะ

| ຖິ່ນ |
| --- | --- |
ชาวลัวะในประเทศไทย
ประชากรทั้งหมด
ไม่ทราบ
ภูมิภาคที่มีประชากรอย่างมีนัยสำคัญ
ลาว, ไทย, สหรัฐ
ลาว: 23,193 (ค.ศ. 1995)
ไทย: 48,000 (ค.ศ. 1995)
ภาษา
มัล, ไปร อะจูล; พูดลาวหรือไทยเป็นภาษาที่สอง
ศาสนา
ศาสนาผี, เถรวาท, ศาสนาคริสต์
กลุ่มชาติพันธุ์ที่เกี่ยวข้อง
มลาบรีและขมุ 
ลัวะ เป็นกลุ่มชาติพันธุ์ตระกูลมอญ-เขมร ของกลุ่มตระกูลภาษาออสโตรเอเชียติก ซึ่งตั้งถิ่นฐานอยู่ทางภาคเหนือของประเทศไทย บริเวณจังหวัดน่าน พะเยา เชียงราย และยังพบชาวลัวะในประเทศลาวบริเวณชายแดนทางทิศตะวันตกของแขวงไชยบุรีซึ่งลัวะในบริเวณนี้นั้น แบ่งออกตามภาษาได้อีก 3 กลุ่ม คือ ลัวะไปร ลัวะมัล และลัวะอะจูล ซึ่งเป็นกลุ่มที่เล็กที่สุด
ลัวะในจังหวัดน่านและในแขวงไชยบุรีของลาวจัดว่าเป็นกลุ่มชาติพันธุ์ดั้งเดิมกลุ่มหนึ่งซึ่งตั้งถิ่นฐานบริเวณนี้มานานแล้ว บ้างสันนิษฐานว่า ลัวะเป็นพวกเดียวกับเผ่าว้าที่มีภูมิลำเนาอยู่ในมณฑลยูนานและตามลุ่มแม่น้ำสาละวินในรัฐฉานของพม่า อีกข้อสันนิษฐาน คือ ละว้าที่อาศัยอยู่บริเวณทางตอนใต้ของจีนและตอนเหนือของประเทศไทย เป็นบรรพบุรุษของ 2 กลุ่ม คือ ลัวะอยู่ในล้านนา หรือตอนบนของประเทศไทยและละว้าอยู่ในภาคกลางของสยาม
เมื่อมีการแบ่งพรมแดนไทยและลาว ทำให้ชาวลัวะที่ไปมาหาสู่กันแยกออกจากกันด้วยพรมแดน พบว่ามีชาวลัวะจากลาวอพยพเข้ามาในไทยบริเวณจังหวัดน่าน 2 ครั้ง คือ พ.ศ. 2419 เนื่องจากชนกลุ่มน้อยในลาวถูกกดขี่จากการปกครอง อีกครั้งราว พ.ศ. 2517–2518 เนื่องจากหนีภัยคอมมิวนิสต์ในลาว
ชาวลัวะมีชื่อที่ทางราชการเรียกว่า ถิ่น หรือ ข่าถิ่น แต่ชาวลัวะเองรู้สึกไม่ชอบเพราะรู้สึกว่าเป็นคำดูถูก หากให้เรียกระหว่าง 2 คำ ชาวลัวะยอมรับคำว่า ลัวะ มากกว่า
ชาวลัวะมีภาษาเป็นของตนเอง คือ ภาษาลัวะ แต่เดิมมีการนับถือผี โดยเฉพาะผีเสื้อบ้าน และผีบรรพบุรุษ ภายหลังเมื่อมีปฏิสัมพันธ์กับคนพื้นราบ จึงได้มีการนับถือพระพุทธศาสนาควบคู่ไปกับความเชื่อดั้งเดิม ซึ่งยังเหลือร่องรอยศาสนาพุทธยุคเก่าที่ผสมผสานกับความเชื่อด้านการนับถือผีในบางท้องถิ่นแถบภาคเหนือของไทย เช่น การฉันอาหารเย็นของพระสงฆ์ การนำคาถาพุทธคุณมาทำยันต์ไล่ผี เข้าใจว่าเป็นอิทธิพลของนิกายตันตระหรือมันตรายาน ซึ่งได้รับก่อนการรับนิกายเถรวาท และซึมซับรับวัฒนธรรมจากกลุ่มชาติพันธุ์ไทเข้าไปใช้ในชีวิตประจำวัน
การปะทะ (การทหาร)

ในวิชาการทหาร การปะทะ (อังกฤษ: Engagement) หมายถึงการรบระหว่างสองกองกำลัง ไม่ว่าเป็นกองกำลังที่ใหญ่กว่ากองพล หรือกองกำลังที่เล็กกว่ากองร้อย การปะทะจะเริ่มขึ้นเมื่อกองกำลังผู้โจมตี เริ่มต้นการรบตามภารกิจของตนเอง และยุติลงเมื่อผู้โจมตีบรรลุภารกิจ หรือหยุดยิงเพื่อพยายามบรรลุภารกิจ หรือเมื่อสองฝ่ายได้รับกำลังเสริมที่เพียงพอ ก่อนที่จะทำการปะทะครั้งใหม่ หากว่าด้วยภารกิจทางยุทธวิธี การปะทะมักถูกถือว่าเป็นส่วนหนึ่งของยุทธการ ในหนึ่งยุทธการจะประกอบด้วยการปะทะหลายครั้ง การปะทะหนึ่งครั้งโดยปกติจะดำเนินเป็นเวลาเพียงหนึ่งวันถึงสองวัน และมีกรณีน้อยมากที่จะดำเนินเกินห้าวัน
ดูเพิ่ม

การทัพ (military campaign)
การประชุมที่แกลร์มง

สมเด็จพระสันตะปาปาเออร์บันที่ 2 ในระหว่างการประชุม
การประชุมที่แกลร์มง (อังกฤษ: Council of Clermont) เป็นการประชุมของนักบวชและฆราวาสในคริสตจักรโรมันคาทอลิก จัดขึ้นเมื่อวันที่ 27 พฤศจิกายน ค.ศ. 1095 ที่เมืองแกลร์มง-แฟร็อง และเป็นต้นกำเนิดของสงครามครูเสดครั้งที่ 1
เบื้องหลัง

ในปี ค.ศ. 1095 จักรพรรดิอเล็กซิออสที่ 1 โคมเนนอส แห่งจักรวรรดิไบแซนไทน์ ทรงส่งทูตมายังตะวันตกเพื่อขอให้ส่งกองทัพไปช่วยในการต่อต้านเซลจุคตุรกี สมเด็จพระสันตะปาปาเออร์บันที่ 2 ทรงได้รับข่าวระหว่างที่ทรงประชุมอยู่ที่การประชุมที่ปีอาเชนซา (Council of Piacenza) ต่อมาในเดือนพฤศจิกายนปีเดียวกันพระองค์ก็ทรงเรียกประชุมที่แกลร์มงเพื่อถกกันถึงปัญหานี้ และทรงแนะนำให้มุขนายกและอธิการอารามที่จะมาเข้าร่วมประชุมให้นำขุนนางผู้นำจากท้องถิ่นมาด้วย
การประชุมเริ่มตั้งแต่วันที่ 19 พฤศจิกายน จนถึงวันที่ 28 พฤศจิกายน โดยมีผู้เข้าร่วมประชุมที่เป็นนักบวช 300 คนจากทั่วฝรั่งเศส พระสันตะปาปาเออร์บันทรงกล่าวถึงการปฏิรูปกลูว์นี (Cluniac Reforms) และยืดเวลาการขับพระเจ้าฟิลิปที่ 1 แห่งฝรั่งเศส ออกจากศาสนจักร โทษฐานที่ทรงไปเสกสมรสกับแบร์ทราด เดอ มงฟอร์ โดยผิดหลักศาสนา เมื่อวันที่ 27 พฤศจิกายนพระสันตะปาปาเออร์บันจึงทรงกล่าวถึงปัญหาทางตะวันออกเป็นครั้งแรก และทรงสนับสนุนให้คริสต์ศาสนิกชนทางตะวันตกเดินทางไปต่อสู้กับมุสลิมผู้ยึดแผ่นดินศักดิ์สิทธิ์และกำลังโจมตีจักรวรรดิโรมันตะวันออก
การผูกดวง

การผูกดวง (อังกฤษ: horoscope diagram) เป็นการสร้าง ดวง เพื่อแสดงตำแหน่งและความสัมพันธ์ระหว่างดวงดาวแต่ละดวงในวิชาโหราศาสตร์
การผูกดวง คือการวางดวงดาว และลัคนาลงในราศีต่าง ๆ ในรูปดวงชะตา ในเวลาขณะที่สนใจ หรือเวลาเกิด, หรือการแสดงตำแหน่งดวงดาวบนวงกลมจักราศี เปรียบเสมือนการจำลองท้องฟ้าและตำแหน่งดวงดาวที่อยู่ในระบบสุริยะจักรวาฬ ลงบนแผ่นกระดาษ โดยเขียนเป็นรูปวงกลมและแบ่งวงกลมนั้นออกเป็นสิบสองช่อง ที่เรียกว่าราศี
ทั้งนี้มุมมองของดวงชะตาที่ใช้ในปัจจุบันเมื่อมองในท้องฟ้าแล้วเจ้าชะตาจะมองฟ้าโดยหันหน้าไปทางทิศใต้ และทิศตะวันออกจะอยู่ซ้ายมือ ตะวันตกอยู่ขวามือ ดังนั้นรูปดวงชะตาจึงมองฟ้าในระนาบเดียว จึงไม่ได้มองฟ้าเมื่อหันไปทางตะวันออก แต่มีโหราศาสตร์บางระบบที่พิจารณาทั้งสองส่วนพร้อมกันไป
การผูกขาดโดยผู้ขายน้อยราย

การผูกขาดโดยผู้ขายน้อยราย (อังกฤษ: oligopoly) คือตลาดที่การควบคุมอุตสาหกรรมอยู่ในมือของผู้ขายรายใหญ่เพียงไม่กี่รายที่เป็นเจ้าของส่วนแบ่งตลาดอย่างเด่นชัด ตลาดผู้ขายน้อยรายมีสินค้าที่เหมือนกัน มีผู้เข้าร่วมตลาดน้อยรายและมีอุปสงค์ยืดหยุ่นน้อยสำหรับผลิตภัณฑ์ในอุตสาหกรรมเหล่านั้น ผลจากอำนาจทางการตลาดที่สำคัญ บริษัทในตลาดผู้ขายน้อยรายสามารถมีอิทธิพลต่อราคาผ่านการควบคุมฟังก์ชันอุปทาน บริษัทในการผูกขาดโดยผู้ขายน้อยรายยังพึ่งพาซึ่งกันและกัน เนื่องจากการกระทำใด ๆ ของบริษัทหนึ่งคาดว่าจะส่งผลกระทบต่อบริษัทอื่น ๆ ในตลาด และทำให้เกิดปฏิกิริยาหรือการกระทำที่ตามมา เป็นผลให้บริษัทในตลาดผู้ขายน้อยรายมักจะหันไปใช้การสมรู้ร่วมคิดเพื่อเพิ่มผลกำไรสูงสุด
เขตอำนาจหลายแห่งถือว่าการสมรู้ร่วมคิดนั้นผิดกฎหมายเนื่องจากเป็นการฝ่าฝืนกฎหมายการแข่งขันและถือเป็นพฤติกรรมต่อต้านการแข่งขัน กฎหมายการแข่งขันของสหภาพยุโรป ในยุโรปห้ามมิให้กระทำการต่อต้านการแข่งขัน เช่น การกำหนดราคา และผู้แข่งขันจัดการตลาดที่ส่งผลต่ออุปทานและการค้าของตลาด ในสหรัฐ แผนกต่อต้านการผูกขาดของกระทรวงยุติธรรมของสหรัฐและคณะกรรมาธิการการค้าของรัฐบาลกลางมีหน้าที่ระงับการผูกขาด ในประเทศออสเตรเลีย พระราชบัญญัติการแข่งขันและผู้บริโภคของรัฐบาลกลางปี 2010 มีรายละเอียดเกี่ยวกับการห้ามและกฎระเบียบของข้อตกลงและแนวปฏิบัติต่อต้านการแข่งขัน แม้ว่ากฎหมายเหล่านี้จะดูแข็งกร้าว แต่โดยทั่วไปแล้วกฎหมายเหล่านี้จะใช้เฉพาะเมื่อบริษัทมีส่วนร่วมในการสมรู้ร่วมคิดอย่างเป็นทางการ เช่น กลุ่มผู้ผูกขาดเพื่อครอบงำตลาด บริษัทต่าง ๆ จึงมักจะหลีกเลี่ยงผลทางกฎหมายโดยใช้กลยุทธที่มีเลศนัย (tacit collusion) เนื่องจากการสมรู้ร่วมคิดสามารถพิสูจน์ได้ผ่านการสื่อสารโดยตรงระหว่างบริษัทเท่านั้น
ภายในเศรษฐกิจหลังสังคมนิยม การผูกขาดโดยผู้ขายน้อยรายอาจเด่นชัดเป็นพิเศษ ตัวอย่างเช่น ในอาร์เมเนียที่ซึ่งชนชั้นสูงทางธุรกิจมีส่วนร่วมในการผูกขาด โดยร้อยละ 19  ของเศรษฐกิจทั้งหมดถูกผูกขาด ทำให้เป็นประเทศที่ถูกผูกขาดมากที่สุดในภูมิภาค
มีหลายอุตสาหกรรมที่กล่าวได้ว่าเป็นการผูกขาดโดยผู้ขายน้อยราย เช่น อุตสาหกรรมการบินพลเรือน ผู้ให้บริการไฟฟ้า โทรคมนาคม การขนส่งทางรถไฟ การแปรรูปอาหาร บริการงานศพ การกลั่นน้ำตาล การทำเบียร์ การทำเยื่อกระดาษและกระดาษ และการผลิตรถยนต์
การปีนเขา

การปีนเขา (อังกฤษ: Mountaineering) เป็นกีฬาหรืองานอดิเรกหรือการท่องเที่ยวหรืออาชีพของการเดินหรือปีนภูเขา ประกอบไปด้วยส่วนที่สำคัญ 2 ส่วนคือ การเดินทางผ่านหิน และ การเดินทางผ่านหิมะ ซึ่งจะขึ้นอยู่กับเส้นทางของการปีนเขา ทั้งการเดินทางผ่านหินและหิมะต้องอาศัยทั้งทักษะทางกายภาพ เทคนิคและอุปกรณ์ที่เหมาะสม รวมถึงประสบการณ์ซึ่งเป็นส่วนสำคัญอย่างมาก
แหล่งข้อมูลอื่น

สารานุกรมไทยสำหรับเยาวชนฯ เล่มที่ 27 (ไทย)
Via ferrata Dolomites (en)
การผ่าตัดเปิดทรวงอกกู้ชีพ

| การผ่าตัดเปิดทรวงอกกู้ชีพ |
| --- | --- |
การแทรกแซง
A left-sided thoracotomy incision, allowing direct access to the pericardium, heart, left hilum and left lung.
eMedicine: 82584
การผ่าตัดเปิดทรวงอกกู้ชีพ (อังกฤษ: resuscitative thoracotomy, emergency room thoracotomy, trauma thoracotomy) เป็นหัตถการทางการแพทย์อย่างหนึ่ง โดยเป็นการผ่าตัดเปิดทรวงอกเพื่อกู้ชีพผู้ป่วยที่ได้รับบาดเจ็บที่ช่องอกหรือช่องท้องจนหัวใจหยุดเต้น หัตถการนี้จะทำให้แพทย์สามารถเข้าถึงช่องอกได้ทันที สามารถห้ามเลือด ระบายเลือดที่คั่้งในช่องเยื่อหุ้มหัวใจ ผ่าตัดแก้ไขการบาดเจ็บที่หัวใจ ปอด หลอดเลือดในช่องอก และสามารถนวดหัวใจหรือช็อกไฟฟ้าหัวใจได้โดยตรง หัตถการนี้ไม่ได้จำเป็นต้องทำในผู้บาดเจ็บทรวงอกส่วนใหญ่ โดยมีผู้ได้รับบาดเจ็บที่ช่องอกเพียง 15% ที่จำเป็นต้องได้รับการช่วยเหลือด้วยหัตถการนี้
การผลิตคู่

การผลิตคู่ (อังกฤษ: Pair production) คือ การสร้างอนุภาคมูลฐานและปฏิยานุภาคของมันเองให้เกิดขึ้น ตัวอย่างเช่น อิเล็กตรอนและปฏิยานุภาคของมันเอง คือ โพซิตรอน, มิวออน และ แอนติมิวออน หรือ เทา (tau) และ แอนติเทา เป็นต้น  มักจะเกิดขึ้นเมื่ออนุภาคโฟตอนมีปฏิสัมพันธ์กับนิวเคลียส แต่ก็สามารถจะเป็นอนุภาคโบซอน ที่เป็นกลางอื่นใด, ในการมีปฏิสัมพันธ์กับนิวเคลียส, กับอนุภาคโบซอนตัวอื่น ๆ หรือกับตัวของมันเองก็ได้  สิ่งที่เกิดขึ้นนี้จะทำให้มีพลังงานเพียงพอที่จะทำให้เกิดการสร้างคู่อนุภาค - ที่มีค่าพลังงานของมวลนิ่งโดยรวมที่มีค่าอย่างน้อยที่สุดของทั้งสองอนุภาคนั้น - และที่ซึ่งจะเกิดสถานการณ์ที่จะช่วยทำให้ทั้งพลังงานและโมเมนตัมเกิดการอนุรักษ์
ตัวอย่าง

{\boldsymbol {\gamma }}+{\boldsymbol {\gamma }}\to e^{-}+e^{+}
ในฟิสิกส์นิวเคลียร์, สิ่งที่จะเกิดขึ้นตามสมการนี้เกิดขึ้นเมื่อโฟตอนพลังงานสูงได้มีปฏิกิริยากับนิวเคลียสของอะตอม  พลังงานของโฟตอนนี้สามารถแปลงให้เป็นมวลได้โดยผ่านทางสมการไอน์สไตน์, E=mc2;  เมื่อ E เป็นพลังงาน m คือ มวลและ c คือ ความเร็วของแสง
การปรับตัวไม่ดี

การปรับตัวไม่ดี (อังกฤษ: maladaptation) เป็นลักษณะทางพันธุกรรม (trait) ที่/หรือว่าได้กลายเป็นมีโทษมากกว่ามีคุณ เทียบกับการปรับตัว (adaptation) ที่มีคุณมากกว่ามีโทษ
สิ่งมีชีวิตทุกหน่วย ตั้งแต่แบคทีเรียจนถึงมนุษย์มีทั้งลักษณะที่ปรับตัวดีและไม่ดี
โดยเหมือนกับการปรับตัวที่ดี การปรับตัวไม่ดีอาจเกิดขึ้นในระยะเวลาระดับธรณีกาล หรือแม้แต่ภายในช่วงอายุหนึ่งของสัตว์หรือกลุ่มสัตว์
มันอาจเป็นการปรับตัว ที่แม้จะสมเหตุสมผลในช่วงเวลานั้น ได้มีความเหมาะสมที่ลดลง ๆ และกลายมาเป็นปัญหาโดยตนเองเมื่อเวลาผ่านไปเรื่อย ๆ
นี่เป็นเพราะว่าเป็นไปได้เมื่อเวลาผ่านไป ที่การปรับตัวที่ดีอย่างหนึ่ง จะกลายเป็นลักษณะที่ไม่เหมาะสมโดยการคัดเลือก หรือกลายมาเป็นการทำงานผิดปกติมากกว่าเป็นการปรับตัวที่ดี
ให้สังเกตว่าแนวคิดในเรื่องนี้ ตามที่เริ่มกล่าวถึงในคริสต์ศตวรรษที่ 19 อาศัยมุมมองที่ผิดพลาดของทฤษฎีวิวัฒนาการ
คือเชื่อกันว่า การปรับตัวของสิ่งมีชีวิตมีแนวโน้มตามธรรมชาติที่จะเสื่อมลงแล้วกลายเป็นการปรับตัวที่ไม่ดี แล้วในที่สุดก็จะสร้างความพิการถ้าไม่คัดออกจากกรรมพันธุ์
แต่ความจริงแล้ว ประโยชน์ที่ได้จากการปรับตัวอย่างหนึ่งน้อยครั้งมากที่จะเป็นตัวตัดสินการอยู่รอดโดยตนเอง แต่ว่าเป็นสิ่งที่ดุลกับการปรับตัวที่เสริมกันและต่อต้านกันอื่น ๆ ซึ่งต่อ ๆ มาจะไม่สามารถเปลี่ยนโดยไม่มีผลต่อการปรับตัวอย่างอื่น ๆ ได้
หรือกล่าวอีกอย่างก็คือ ปกติแล้วจะไม่สามารถได้ประโยชน์จากการปรับตัวที่ดี โดยไม่มีราคาเป็นการปรับตัวที่ไม่ดี
ลองพิจารณาตัวอย่างที่ดูง่าย ๆ คือ ปรากฏแล้วว่ามันยากมากที่สัตว์จะวิวัฒนาการการหายใจได้ทั้งในน้ำและบนบก
และการปรับตัวให้หายใจได้ดีกว่าในที่หนึ่งก็จะทำให้แย่ลงในอีกที่หนึ่ง
เชิงอรรถและอ้างอิง

↑  Barnett, Jon; O’Neill, Saffron (2010-05-01). "Maladaptation". Global Environmental Change. 20 (2): 211–213. doi:10.1016/j.gloenvcha.2009.11.004.
↑  O'Hare, Paul; White, Iain; Connelly, Angela (2015-09-01). "Insurance as maladaptation: Resilience and the 'business as usual' paradox". Environment and Planning C: Government and Policy (ภาษาอังกฤษ): 0263774X15602022. doi:10.1177/0263774X15602022. ISSN 0263-774X.
↑  Magnan, A (2014). "Avoiding maladaptation to climate change: towards guiding principles". S.A.P.I.EN.S. 7 (1).{{cite journal}}:  CS1 maint: uses authors parameter (ลิงก์)
↑  "Neuroplasticity". MedicineNet. คลังข้อมูลเก่าเก็บจากแหล่งเดิมเมื่อ 2021-01-25. สืบค้นเมื่อ 2014-11-12.
↑  Nava, E; Roder, B (2011-01-01). "Enhancing Performance for Action and Perception". Adaptation and maladaptation. Progress in Brain Research. 191: 177–194.{{cite journal}}:  CS1 maint: uses authors parameter (ลิงก์)
"Maladaptation". merriam-webster. สืบค้นเมื่อ 2014-10-01.
"Neuroplasticity". MedicineNet. คลังข้อมูลเก่าเก็บจากแหล่งเดิมเมื่อ 2021-01-25. สืบค้นเมื่อ 2014-11-12.
การผจญภัยสุดอัศจรรย์ของแฟลปแจ็ค

| การผจญภัยสุดอัศจรรย์ของแฟลปแจ็ค |
| --- | --- |
โลโก้ของ "การผจญภัยสุดอัศจรรย์ของแฟลปแจ็ค"
ประเภท: Adventure Fantasy Comedy Horror Surrealism Satire
สร้างโดย: Thurop Van Orman
กำกับโดย: Thurop Van Orman John Infantino John McIntyre
ผู้กำกับศิลป์: J.G. Quintel John Infantino
เสียงของ: Thurop Van Orman Brian Doyle-Murray Roz Ryan Jeff Bennett Steve Little Daran Norris Jackie Buscarino Richard McGonagle S. Scott Bullock Kent Osborne June Foray Kevin Michael Richardson
ดนตรีแก่นเรื่องเปิด: "The Misadventures of Flapjack"
ผู้ประพันธ์เพลง: Dan Cantrell
ประเทศแหล่งกำเนิด: สหรัฐอเมริกา
ภาษาต้นฉบับ: ภาษาอังกฤษ (เสียงต้นฉบับ) ภาษาไทย (ฉายในประเทศไทย)
จำนวนฤดูกาล: 3
จำนวนตอน: 92 (รายชื่อตอน)
การผลิต
ผู้อำนวยการผลิต: Thurop Van Orman
ผู้อำนวยการสร้าง: Pernelle Hayes Jennifer Pelphrey
ผู้ลำดับภาพ: Kent Osborne Dave Tennant
ความยาวตอน: 11 นาที หรือ 22 นาที
บริษัทผู้ผลิต: Cartoon Network Studios Screen Novelties
ออกอากาศ
เครือข่าย: การ์ตูนเน็ตเวิร์ค (ในเครือทรูวิชั่นส์สำหรับประเทศไทย) บูมเมอแรง (สำหรับประเทศไทย)
ออกอากาศ: 5 มิถุนายน 2551 (2551-06-05) – 30 สิงหาคม 2553 (2553-08-30)
การผจญภัยสุดอัศจรรย์ของแฟลปแจ็ค หรือ การผจญภัยสุดระห่ำของแฟลปแจ็ค (อังกฤษ: The Marvelous Misadventures of Flapjack) เป็นการ์ตูนทางช่องบูมเมอแรงและการ์ตูนเน็ตเวิร์ก ฉายตอนแรกเมื่อวันที่ 5 มิถุนายน พ.ศ. 2551 ถึงวันที่ 30 สิงหาคม พ.ศ. 2553
ตัวละคร > ตัวละครหลัก

แฟลปแจ็ค (อังกฤษ: Flapjack)
กัปตันคนักเกิล (อังกฤษ: Captain K'nuckles)
บับบี้ (อังกฤษ: Bubbie)
การปลูกถ่ายเซลล์ต้นกำเนิดของเม็ดเลือด

| การปลูกถ่ายเซลล์ต้นกำเนิดของเม็ดเลือด |
| --- | --- |
หัตถการและการตรวจทางห้องปฏิบัติการ
MeSH: D018380
การปลูกถ่ายเซลล์ต้นกำเนิดของเม็ดเลือด (อังกฤษ: Hematopoietic stem cell transplantation) คือการปลูกถ่ายเซลล์ต้นกำเนิดเม็ดเลือด ซึ่งอาจเก็บจากเลือดดำ ไขกระดูก หรือเลือดจากสายสะดือ เซลล์เหล่านี้เจริญมาจากเนื้อเยื่อมีโซเดิร์ม และส่วนใหญ่อยู่ที่ไขกระดูกส่วนไขแดง พบได้ในใจกลางกระดูกส่วนใหญ่
เซลล์ต้นกำเนิดเม็ดเลือดนี้สามารถพัฒนาไปเป็นเม็ดเลือดในสายไมอีลอยด์ (เช่น เม็ดเลือดขาวโมโนไซต์ แมโครฟาจ นิวโตรฟิล เบโซฟิล อีโอซิโนฟิล เม็ดเลือดแดง เซลล์เดนไดรต์ เมกะแคริโอไซต์ และเกล็ดเลือด) และสายลิมฟอยด์ (เช่น เม็ดเลือดขาวลิมโฟไซต์ชนิดเซลล์ทีและเซลล์บี เซลล์เอ็นเค) ได้
แหล่งที่มาของเซลล์ต้นกำเนิดเม็ดเลือด

การเลือกผู้บริจาคที่มีหมู่เอชแอลเอตรงกันกับผู้ป่วยเป็นขั้นตอนสำคัญในการลดความเสี่ยงของการเกิดปฏิกิริยาต่อต้านการปลูกถ่าย ผู้รับบริจาคเซลล์ต้นกำเนิดประมาณ 25-30% จะได้รับเซลล์มาจากพี่น้องที่มีหมู่เอชแอลเอตรงกันทุกประการ อย่างไรก็ดี แม้จะได้รับเซลล์จากบริจาคที่ "ตรงกันทุกประการ" แล้ว ก็ยังอาจเกิดปฏิกิริยาจากหมู่อัลลีลย่อย ทำให้เกิดเป็นภาวะสเต็มเซลล์ใหม่ต้านร่างกายผู้ป่วยได้
แหล่งข้อมูลอื่น

Bone marrow transplant – What happens on NHS Choices
HCT-CI (Sorror et al. 2005) online calculator
| ด ค กProcedures relating to the haematopoetic and lymphatic systems |
| --- | --- |
Bone marrow:  Stem cell transplantation  Hematopoietic stem cell transplantation 
Thymus:  Removal  Transplantation 
Spleen:  Removal  Transplantation 
Lymph nodes:  Lymphadenectomy  Neck dissection  Retroperitoneal lymph node dissection  Lymph node biopsy 
Tonsils:  see Template:Procedures on the mouth and pharynx 
Imaging:  Lymphogram
การผลิตภาพยนตร์

การผลิตภาพยนตร์, การทำภาพยนตร์ หรือ การสร้างภาพยนตร์ (อังกฤษ: filmmaking หรือ film production) เป็นกระบวนการในการผลิตภาพยนตร์ ที่อาจแยกออกเป็นหลายขั้นตอนอย่าง เรื่องราวเบื้องต้น แนวคิด หรือการดำเนินการผ่านขั้นตอนเขียนบท คัดเลือกนักแสดง ถ่ายทำ บันทึกเสียง และการผลิตซ้ำ การตัดต่อ และการฉายผลงานที่เสร็จสิ้นก่อนฉายให้ผู้ชม และจัดแสดง การผลิตภาพยนตร์มีเกิดขึ้นในที่ต่าง ๆ ของโลก ที่แตกต่างกันทั้งทางด้านเศรษฐกิจ สังคม บริบททางการเมือง และการใช้เทคโนโลยีที่หลากหลายและเทคนิคภาพยนตร์ โดยทั่วไปแล้วการผลิตภาพยนตร์จะมีผู้เกี่ยวข้องจำนวนมาก และอาจใช้เวลาหลายเดือนถึงหลายปีจนกว่าจะเสร็จ
ขั้นตอนการสร้าง

การผลิตภาพยนตร์ประกอบด้วย 5 ขั้นตอนสำคัญดังนี้
พัฒนา: เป็นขั้นตอนแรกในการคิดสร้างสรรค์ภาพยนตร์ การซื้อลิขสิทธิ์จากหนังสือ/บทประพันธ์ หรือการซื้อ เป็นต้น รวมถึงการเขียนบทภาพยนตร์ การหาเงินทุน
การเตรียมงาน: จัดการและเตรียมงานเพื่อถ่ายทำ เช่น จ้างนักแสดงและทีมงานถ่ายทำ เลือกสถานที่และสร้างฉากภาพยนตร์
ถ่ายทำ: เป็นการถ่ายทำองค์ประกอบต่าง ๆ ของภาพยนตร์ ให้ได้เป็นภาพดิบ
หลังการถ่ายทำ: ภาพ เสียง เทคนิคภาพพิเศษ ของภาพยนตร์ที่บันทึกไปแล้ว จะนำมาตัดต่อ และรวมกันในขั้นตอนนี้เพื่อให้ภาพยนตร์เสร็จสมบูรณ์
แจกจ่าย: ภาพยนตร์ที่เสร็จสมบูรณ์จะนำมาจัดจำหน่าย ทำการตลาด และฉายบนจอภาพยนตร์ หรือออกขายเป็นโฮมวิดีโอ
การผสานความเชื่อ

เทพเจ้า เพอร์เซฟะนี-ไอซิส และ พลูโต-เซราปิส, เป็นตัวอย่างการผสานความเชื่อของกรีก-อียิปต์
การผสานความเชื่อ (อังกฤษ: syncretism) คือความพยายามที่จะผสานความคิดหรือปรัชญาที่ต่างกันหรือตรงกันข้ามกันเข้าด้วยกัน โดยการนำตระกูลความคิดต่าง ๆ มาผสมผสานให้กลืนกันกันตามแนวปรัชญาใหม่ ที่อาจจะทำได้จากการดึงแนวเทียบของปรัชญาดั้งเดิม ธรรมเนียม และโดยเฉพาะจากเทววิทยาและปรัมปราวิทยาของศาสนาต่าง ๆ มาผสานกัน ในการสร้างพื้นฐานของความเป็นเอกทัศน์ของความคิดต่าง ๆ ดังว่าที่สามารถทำให้สร้างความเข้าใจได้จากมุมมองร่วมกัน (inclusive approach) ได้
การผสานความเชื่อมักจะใช้ในการเขียนวรรณกรรม, คีตกรรม, ศิลปะแสดงลักษณ์ และการแสดงออกทางวัฒนธรรม (เปรียบเทียบกับคตินิยมสรรผสาน) นอกจากนั้นการผสานความเชื่อก็ยังปรากฏในงานสถาปัตยกรรมหรือทางด้านการเมืองที่เรียกว่า “การเมืองเชิงผสาน” (Syncretic Politics) แต่ความหมายหลังจะมีความหมายแตกต่างออกไปบ้าง
การผสานความเชื่อป็นคำที่นิยมใช้ในความคิดที่เกี่ยวกับศาสนาเมื่อกล่าวถึงการผสานความเชื่อของปรัชญาศาสนาต่าง ๆ ขึ้นเป็นปรัชญาใหม่ หรือ ผสานเข้าเป็นธรรมเนียมศาสนาของความเชื่อจากธรรมเนียมที่เดิมแล้วไม่มีความเกี่ยวข้องกันแต่อย่างใด การประสานนี้อาจจะเกิดจากสาเหตุหลายประการ และสิ่งหลังอาจจะเกิดขึ้นในบริเวณที่มีประเพณีของศาสนาหลายศาสนาอยู่ด้วยกันและต่างก็มีบทบาทสำคัญในสังคม หรือในกรณีที่วัฒนธรรมถูกพิชิตและผู้พิชิตนำความเชื่อของศาสนาที่ต่างออกไปเข้ามาในสังคม แต่ไม่สามารถที่จะกำจัดความเชื่อหรือประเพณีการปฏิบัติดั้งเดิมของบริเวณที่พิชิตได้
ดูเพิ่ม

เทววิทยา
คตินิยมสรรผสาน